PATVIRTINTA

Panevėžio rajono savivaldybės tarybos

2022 m gegužės 15 d. sprendimu Nr. T-

**PANEVĖŽIO R. KREKENAVOS LOPŠELIS-DARŽELIS „SIGUTĖ“**

**2021 METŲ VEIKLOS ATASKAITA**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Krekenavos lopšelio-darželio „Sigutė“ 2020–2023 metų strateginiame plane ir 2021 metų veiklos plane numatyti tikslai ir uždaviniai buvo orientuoti į kokybiškas ugdymo paslaugas, saugios, modernios edukacinės aplinkos kūrimą, vaikų fizinės ir psichikos sveikatos saugojimą ir stiprinimą, ekologinės kultūros ugdymą.  Siekdami ugdymo kokybės, mokytojai naudoja įvairius ugdymo metodus ir būdus, IKT ir kitas interaktyvias priemones. Šioms priemonėms įsigyti gautas finansavimas iš ES struktūrinių fondų. Puoselėjamos ir turtinamos edukacinės aplinkos vaikų grupėse. Ugdymo priemonės ir edukacinės erdvės pritaikomos skirtingiems vaikų poreikiams. Naujomis priemonėmis turtinama ir STEAM edukacinė erdvė. Vaikų ugdomoji veikla vykdoma kitose erdvėse, pasinaudota partnerių gamtine aplinka. Veiklų metu ugdomos įvairios vaikų kompetencijos. Vaikų ugdymas pritaikomas kiekvienam pagal jo patirtį ir galimybes. Vykdomi įvairūs projektai, prevencinės programos, ugdomos vaikų vertybinės nuostatos.  Tenkinant vaikų ugdymosi poreikius, teikiama švietimo pagalba (logopedo, specialiojo pedagogo, mokytojo padėjėjo). Bendradarbiaujama su vaikų, turinčių specialiuosius ugdymo(si) poreikius, tėvais (globėjais), aptariama vaiko asmeninė pažanga.  Didinant fizinį vaikų aktyvumą, puoselėjamos saugios, sveikatą stiprinančios edukacinės erdvės. Įrengtas saugus vaikų žaidimų aikštelės pagrindas.  Dalyvaudami kvalifikacijos tobulinimo renginiuose, mokytojai ir kiti darbuotojai tobulino asmenines ir profesines kompetencijas. Vykdoma patirties sklaida, įgytos žinios ir nauji gebėjimai taikomi praktinėje veikloje. Lopšelyje-darželyje vykdomas kolegialus mokytojų mokymasis, naujovių taikymas ugdymo procese. Stebimos efektyvesnės mokytojų veiklos.  Finansuotas Visuomenės sveikatos rėmimo specialiosios programos projektas „Gamta – vaiko fizinei ir emocinei sveikatai“ (975 Eur). Vykdytos projekto veiklos padėjo gerinti vaikų sveikatą. Vaikų socializacijos programos projekto „Dalinkimės draugystės šiluma“ (550 Eur) veiklos padėjo ugdyti įvairias vaikų kompetencijas, stiprinti vaikų socialinius įgūdžius.  Esame STEAM mokyklų tinklo nariai. Vykdomų projektų veiklos skatina vaikų kompetencijas įvairių mokslų srityse, lavina įgūdžius.  Dalyvaujama Vaisių ir daržovių bei pieno ir pieno produktų vartojimo skatinimo vaikų ugdymo įstaigose programoje, Ekologiškų ir pagal nacionalinę žemės ūkio ir maisto kokybės sistemą pagamintų maisto produktų vartojimo skatinimo programoje. Gaminant maistą naudojama daugiau ekologiškų produktų, mažinamas atliekų kiekis.  Šalies pandeminė situacija pristabdė bendradarbiavimą su socialiniais partneriais. Projekto bendras veiklas vykdėme tik su Panevėžio r. Ramygalos lopšelio-darželio „Gandriukas“ atstovais.  Dalyvaudami „Europos solidarumo korpuso“ programoje, įgiję Kokybės ženklą savanoriškai veiklai priimančios organizacijos statusu, 2021 metais lopšelyje-darželyje savanorio neturėjome. |